31. 10. 89 De Europæiske Fællesskabers Tidende Nr. L 318/13 (Retsakter hvis offentliggørelse ikke er obligatorisk) RÅDET - RÅDETS AFGØRELSE af 25. september 1989 om tilpasning af aftalen om frivillig eksportbegrænsning mellem Det Europæiske Økonomiske Fællesskab og New Zealand vedrørende handelen med fåre-; lamme- og gedekød ” (89/572/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, særlig artikel 113, under henvisning til henstilling fra Kommissionen, og ud fra følgende betragtninger: Fællesskabet har truffet foranstaltninger med henblik på at stabilisere markederne for fåre-og gedekød, og det ønsker at opnå en bedre integration af disse markeder; i forbindelse med disse ændringer af den fælles markedsord- ning vil det være hensigtsmæssigt at tilpasse aftalerne om frivillig eksportbegrænsning inden for denne sektor med visse tredjelande for at opnå en stabilisering af importen og en forbedring af importpriserne; Kommissionen har med henblik herpå ført forhandlinger med New Zealand, og disse forhandlinger har ført til en aftale — TRUFFET. FØLGENDE AFGØRELSE: Artikel 1 Aftalen i form af brevveksling mellem Det Europæiske Økonomiske Fællesskab og New Zealand om tilpasning af aftalen om frivillig eksportbegrænsning. mellem Det Euro- pæiske Økonomiske Fællesskab og New Zealand vedrørende handelen med fåre-, lamme- og gedekød godkendes herved på Fællesskabets vegne. Teksten til aftalen er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet. Udfærdiget i Bruxelles, den 25. september 1989 På Rådets vegne H. NALLET Formand